  Туспуктэм: Константин Вознесенских Майя Бывальцева Россиын «Ёлка желаний» ӟечлэсьтон акци кутскиз. Кинлэсь ке малпанзэ быдэстыны яке кузьым басьтыны Удмуртиын улӥсьёс но быгато. Со сярысь элькунмылэсь Кун Думаын депутат Лариса Буранова мерлыко вотэсъёсын ивортӥз. Юрттыны мылкыд карись адямиос но огазеясськонъёс куриськон ужрадлэн сайтаз сётыны кулэ. Отын ик кузьым басьтыны куриськон гожтоно. Малпанзэс вераны быгато тазалыксыя сюбегатэм луонлыкъёсын, сӧсыр пиналъёс но 60 арессэс ортчем пересьёс, анай-атайтэк кылем пиналъёс, трос нылпиё семьяосысь нылъёс но пиос, начар улӥсь семьяосысь пиналъёс, нимысьтыз ожгар ужрадын бырем, ышем яке нырысетӥ группаысь инвалид луэм муртъёслэн семьяосысьтызы пиналъёс, Россилэн выль улосвылъёсаз улӥсь но пусъем пиналъёс (ваньмыз пиналъёс 3-17 арес). Куриськон 10-тӥ толсурозь сётоно. Малпанъёсты быдэсъян толурысен тулыспалозь мыноз. 2018-тӥ арысен 60 сюрс пала пиналъёслэн но пересьёслэн малпанъёссы быдэсмизы. Тол Бабайлэн юрттӥсьёсыз 42 сюрс адями но 200-лэсь трос огазеяськонъёс луизы. Тегъёс: Выльар ӟечлэсьтон пиналъёс Удмуртия  